नई दिल्ली नए अकादमिक सत्र से स्कूली बच्चों को ‘मिड-डे मील’ में अन्य आहार के साथ ज्वार, बाजरा, कोदो, रागी (मंड़ूवा) और सांवा जैसे मोटे अनाज भी परोसे जाएंगे। कर्नाटक में ‘मिड-डे मील’ में इन मोटे अनाजों के बेहतर परिणामों से उत्साहित केंद्र सरकार इसे सभी राज्यों में लागू करने जा रही है। सरकार को उम्मीद है कि इससे गरीब परिवारों से आने वाले बच्चों में कुपोषण की समस्या तो दूर होगी ही, बच्चों का स्वास्थ्य भी बेहतर रहेगा।